Калинин ауданы (Целиноград облысы)

Калинин ауданы — 1935-1963 жылдары болған Қазақ КСР-нің (1936 жылға дейін — Қазақ АКСР) Қарағанды, Солтүстік Қазақстан және Ақмола (1961 жылдан — Целиноград) облыстарының  әкімшілік бөлінісі. Орталығы — Журавлёвка ауылы.

 Тарихы 
Калинин ауданы 1935 жылы 9 қаңтарда Қазақ АКСР Қарағанды облысының құрамында құрылды. 1936 жылы 29 шілдеде жаңадан құрылған Солтүстік Қазақстан облысына берілсе, 1939 жылы 14 қазанда Ақмола облысына берілді.Справочник по истории административно-территориального деления Северо-Казахстанской области (29 июля 1936 г. — 1 января 2007 г.) 

1945 жылы Қалқұтан елді мекеніне жұмысшы кенті мәртебесі берілді. Ярослав ауылдық кеңесі құрылды.

1951 жылғы мәліметтер бойынша ауданда 13 ауылдық кеңес (Акимов, Аксанов, Добровольский, Ерғали, Журавлёв, Камышин, Қызылжар, Ново-Брат, Жаңа Қалқұтан, Орджоникидзе, Ескі Қалқұтан, Урюпин, Ярослав) және 1 жұмысшы кенті (Қалқұтан) болды.

1954 жылы Ново-Брат ауылдық кеңесі Добровольский ауылдық кеңесіне қосылды. Акимов, Камышин, Ярослав, Ерғали, Қызылжар ауылдық кеңестері таратылды.

1956 жылы Красносельский астық кеңшарының орталығында Красносельский ауылдық кеңесі құрылды.

1957 жылы Ақбейіт елді мекеніне жұмысшы кенті мәртебесі берілді. Сталин ауданының Амангелді ауылдық кеңесі Калинин ауданына беріліп, Урюпин ауылдық кеңесіне қосылды. Атбасар ауданының Маринов ауылдық кеңесі Калинин ауданына беріліп, Красносельский ауылдық кеңесі Маринов ауылдық кеңесіне қосылды. Добровольский ауылдық кеңесі таратылып, Орджоникидзе ауылдық кеңесі Краснооктябрь ауылдық кеңесі болып өзгертілді.

1959 жылғы мәліметтер бойынша ауданда 7 ауылдық кеңес (Аксанов, Журавлёв, Краснооктябрь, Маринов, Жаңа Қалқұтан, Ескі Қалқұтан, Урюпин) және 2 жұмысшы кенті (Ақбейіт, Қалқұтан) болған.

1963 жылы 2 қаңтарда Калинин ауданы таратылды. Урюпин ауылдық кеңесі Алексеев ауданына, Қалқұтан кенті мен Журавлёв, Краснооктябрь, Маринов, Новобрат, Ескі Қалқұтан ауылдық кеңестері Астрахан ауданына, 10 қаңтарда Ақбейіт кенті Жолымбет өнеркәсіптік ауданына берілді.

 Халқы 
 1939  1959Ресей империясы,  КСРО халық санақтары 17961  28996
1939 жылғы халық санағы бойынша Калинин ауданында 17 961 адам өмір сүрген, оның ішінде украиндар — 37,6 %, орыстар — 34,9 %, қазақтар — 21,6 %, поляктар — 3,4 %. 1959 жылғы халық санағы бойынша ауданда 28 996 адам өмір сүрген.

 Дереккөздер 

Санат:Қазақстанның таратылған аудандары